Die liedjie het ek tydens die Durbanse sangfees vir Virginia Lee gesing. Ek het so baie daarvan gehou dat ek sedertdien dit vir die radio, en nou weer op handelsplaat opgeneem het. Dit is geskryf deur 'n Rhodesier, wat ek tydens my toer deur daardie land probeer opspoor het, maar sonder sukses.
Vincent Hesse het my gevra om 'n opname te maak van die nommertjie. Ek het 'n verwerking daarvan gemaak, en nouja, hier is hy nou. 'n Mens kan net dankbaar wees dat daar so 'n bundel soos die F.A.K. bestaan, wat 'n oorvloed van pragtige liedjies bevat.
Hierdie is 'n kinderliedjie wat ek so kinderlik as moontlik probeer vertolk. Eintlik is dit slegs 'n refrein met skakelwoorde wat die liefde uitbeeld soos slegs kindertjies dit verstaan.
'n Afrikaanse vertaling van die tere liefdesliedjie ,,Sweet Genevieve" sonder die minderbekende refrein gedeelte. Dit is baie jare gelede vertaal deur die bekende M.L. de Villiers, komponis van die ,,Stem Van Suid-Afrika".
Dit is die ou-ou storie van die nooientjie wat laggend huiwer om die jawoord te gee, maar - dit het ook die ou-ou einde.
'n Liedjie wat ek by Robin Lister gehoor het, en so beindruk was daarmee, dat ek dit ook onmiddellik vir die radio en op handelsplaat vasgelê het. Dit mag oorspronklik van Duits, Switsers of Oostenrykse afkoms wees, maar soos dit met so baie van hierdie soort Iiedjie gaan is dit nou deel van ons eie erfenis.
Ek het die Iiedjie altyd saam met my moeder gesing terwyl sy die trekklavier bespeel het. Dit is oorspronklik 'n Duitse Iiedjie, maar dit het so ingeburger geraak in ons land, dat dit al as ons eie beskou kan word.